《垂虹桥》
元代·吴景奎

桥压吴江七十洪，行人如在水晶宫。月明鹊翼横银浦，雨霁鲸晶落彩虹。

西望太湖秋气白，东迎初日海霞红。祖龙纵不明年死，鞭石安能有此功。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。